雅虎

係美國著名嘅網際網路入門網站，20世紀末網際網路奇跡嘅創造者之一。雅虎嘅服務包括搜索引擎、電郵、新聞等等。雅虎嘅品牌包括雅虎(Yahoo!)同喺2016年新增嘅美國線上(AOL)。

雅虎係喺1994年由美國史丹福大學電機工程系嘅博士生大衛·費羅同埋台灣人楊致遠創建。

歷史 
雅虎嘅兩位創始人大衛·費羅同埋楊致遠，美國史丹福大學電機工程系嘅博士生，喺1994年4月建立咗自己嘅網路指南信息庫，將佢作為記錄佢哋對網際網路嘅興趣嘅一種方式。但係冇幾耐，佢哋就發現佢哋自己編寫嘅一覽變得好長，唔方便處理。於是佢哋開始喺雅虎身上花費越嚟越多嘅時間。

1994年，佢哋將雅虎變成一個可定製嘅數據庫，旨在滿足成千上萬嘅、剛剛開始通過網際網路社區使用網路服務嘅用戶嘅需要。佢哋開發咗可定製嘅軟體，幫助佢哋有效地搵、識別同埋編輯網際網路上面嘅資料。

雅虎嘅含義係「另一個層次化嘅、非正式嘅預言」，但係大衛·費羅同埋楊致遠更願意講，佢哋之所以選擇呢個名係因為佢哋認為自己係野蠻人。最初雅虎存放喺楊致遠嘅學生工作站「akebono」度，而搜索引擎存放喺Filo嘅電腦「konishiki」度。

1995年初，Netscape Communications 公司嘅聯合創始人之一Marc Andreessen請大衛·費羅同埋楊致遠將佢哋嘅文件轉移到Netscape公司提供嘅更大嘅計算上。呢一個做法唔單止令史丹福大學嘅電腦網路恢復正常，而且令雙方都有得益。

今日，雅虎含有鏈接到網際網路上成千上萬部電腦裡面儲存嘅信息。San Jose Mercury新聞最近指出：「其實Yahoo！嘅貢獻最近乎於Linnaeus嘅工作，Linnaeus係一位18世紀嘅植物學家，佢所創建嘅分類系統有效咁劃分整個自然界。」

公司概況 
雅虎公司係一間全球性嘅網際網路通訊、商貿及媒體公司。佢嘅網路每個月為全球超過一億八千萬用戶提供多元化嘅網上服務。雅虎係全球第一間提供網際網路導航服務嘅網站，無論喺瀏覽量、網上廣告、家庭或商業用戶接觸面上，www.yahoo.com都居於領導地位，亦係最為人熟悉及最有價值嘅網際網路品牌之一，喺全球消費者品牌排名中位居第38位。雅虎仲喺網站上提供各種商務及企業服務，以幫助客戶提高生產力及網路使用率，其中包括廣受歡迎嘅為企業提供定製化網站解決方案嘅雅虎企業內部網；影音播放、商店網站儲存同埋管理；以及其他網站工具及服務等。雅虎喺全球共有24個網站，佢嘅總部設喺美國加州聖克拉克市，而喺歐洲、亞太區、拉丁美洲、加拿大同埋美國都設有辦事處。

Yahoo! 知識+
雅虎電郵

雅虎
 雅虎香港